text: Motorvejen åbnes igen kl. 20
  07 oktober 2010 kl. 17.14
  Motorvejen har været spærret i sydgående retning ved Haderslev siden kl. 15 på grund af alvorlig ulykke med tre lastbiler. Nu arbejder politiet på at kunne åbne for trafik igen kl. 20, oplyser vagtchefen hos Syd- og Sønderjyllands Politi.
  Ulykken skete, da en lastbilchauffør overså en kø og kørte op bag i to holdende lastvogne på motorvejen.
  Ulykken, der skete i det sydgående spor, har fået trafikken til at bryde helt sammen.
  Chaufføren blev så alvorligt kvæstet ved ulykken, at han måtte flyves i helikopter til Odense Universitetshospital.
  